Document ID: 32005R1689

KOMISIJAS REGULA (EK) Nr. 1689/2005
(2005. gada 14. oktobris),
ar ko nosaka nolietojuma koeficientus, kas jāpiemēro lauksaimniecības produktu iepirkumam intervencē 2006. finanšu gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa (1), un jo īpaši tās 8. panta 1. daļas otro teikumu,
tā kā:
(1)
Saskaņā ar Regulas (EEK) Nr. 1883/78 8. pantu lauksaimniecības produktu, kas tiek uzglabāti valsts intervences noliktavās, nolietojums ir jāaprēķina, tos iepērkot. Nolietojuma procentuālās daļas maksimālais lielums nedrīkst pārsniegt starpību starp iepirkuma cenu un paredzēto realizācijas cenu.
(2)
Saskaņā ar Regulas (EEK) Nr. 1883/78 8. panta 3. punktu Komisija iepirkšanas laikā var proporcionāli ierobežot nolietojumu, tomēr šī proporcija nedrīkst būt mazāka par 70 % no kopējā nolietojuma.
(3)
Dažiem produktiem attiecībā uz 2006. finanšu gadu jānosaka koeficienti, kas intervences aģentūrām jāpiemēro attiecīgo produktu ikmēneša iepirkuma vērtībai, lai aģentūras varētu noteikt vērtības nolietojuma summas.
(4)
Šajā regulā paredzētie pasākumi ir saskaņā ar ELVGF komitejas atzinumu,
IR PIEŅĒMUSI ŠO REGULU.
1. pants
Attiecībā uz produktiem, kuri minēti pielikumā un kurus pēc to iepirkšanas valsts intervencē no 2005. gada 1. oktobra līdz 2006. gada 30. septembrim nodod glabāšanā vai pārņem intervences aģentūras, intervences aģentūras katru mēnesi iepirkto produktu vērtībai piemēro minētajā pielikumā norādītos nolietojuma koeficientus.
2. pants
Izdevumu summas, ko aprēķina, ņemot vērā 1. pantā minēto nolietojumu, paziņo Komisijai deklarācijās, kas izstrādātas saskaņā ar Komisijas Regulu (EK) Nr. 296/96 (2).
3. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. oktobrī

Labels: 3
2
6